open-index/open-wikipedia-markdown huggingface dataset:
FK Šilutė

**Šilutės futbolo klubas** (arba ***FK „Šilutė“***) – Lietuvos futbolo klubas iš Šilutės.

## Istorija

Klubas įsikūrė 1991 m. prie tekstilės fabriko „Drobė“. 1992 m. komanda pavadinta „Laisve“, o nuo 2003 m. vadinasi FK "Šilutė". 

### A lyga (2004–2008 m.)
2004 metais komanda debiutavo aukščiausiojoje lygoje ir sugebėjo pakilti iki 6-osios vietos. 2005 m. klubas dar kartą užėmė 6 vietą. Tai geriausias pasiekimas per visą klubo istoriją.

### Pirma lyga (2009–2017 m.)
Nuo 2009 m. klubas žaidė I-os lygos pirmenybėse.

### Antra lyga (nuo 2018 m.)
2018 m. klubas licencijavosi Pirmos lygos pirmenybėms, tačiau turėjo problemų su žaidėjais, todėl paskelbė, kad traukiasi iš pirmos lygos prieš pat pirmenybių pradžią. 2018 m. sezone žaidė Antros lygos, Vakarų zonoje.

2019 m. **Šilutė** žaidė Antros lygos, Vakarų zonoje. Sezonas buvo neprastas ir komanda liko ketvirtoje vietoje. Įspūdingiausia pergale laikomos rungtynės Šilutėje, kai 2019 m. gegužės 25 d. 7-0 buvo nugalėta Kelmės ekipa. Sezoną komanda užbaigė Kelmėje, kur dar kartą nugalėjo vietos komandą, šį sykį 6-0.

2022 m. licencijavosi ir rungtyniavo 2022 m. Antroje lygoje. Užėmė trečiąją vietą, ir žaidė pereinamąsias rungtynės su Riteriai B dėl teisės žaisti 2023 m. sezono LFF I lygoje. FK Šilutė pralaimėjo 0:1 ir 0:4 ir neiškovojo vietos Pirmoje lygoje. Vadovai taip pat paminėjo kad licencijuotis į I lygą neturėjo planų bet kuriuo atveju, klube nėra I lygos reikalavimus atitinkančios struktūros.

## "Žemaitijos taurės" turnyras
2015 metais vykusiame futbolo turnyre „Žemaitijos taurė-2016“ „Šilutės“ komanda iškovojo pirmąją vietą A grupės varžybose, o vėliau tapo ir turnyro nugalėtojais.

## Klubo spalvos

Žalia. Balta. Juoda.

## Apranga
; Sportinės aprangos pokyčiai.
* Namuose rungtyniauja žalia juoda apranga. 

## Pasiekimai

## Sezonai

|}
|}

|}

## Sudėtis
*Atnaujinta: *

## Dubleriai
;1996 m. sezone

|}
; Nuo 2001 m. sezono

|}

## Salės futbolas

2023-2024 m. debiutavo Klaipėdos miesto salės futbolo pirmenybių A lygoje.

## Žymūs žaidėjai
* Svajūnas Česnulis
* Liudvikas Valius, vartininkas
* Ričardas Beniušis, puolėjas, 2017 m.

## Treneriai
* Svajūnas Česnulis 2002–2017 m.
* Marijus Jazbutis 2018 m.
* Bronius Mackevičius 2019 m.
* Svajūnas Česnulis 2020-2022 m.
* Gvidas Juška nuo 2023 m. kaip žaidžiantis treneris

## Išnašos

## Nuorodos
* Oficiali klubo svetainė 
* Globalsportsarchive
* lietuvosfutbolas.lt (2020 m. Antra lyga; finalinis etapas)
* lietuvosfutbolas.lt (2021 m.)
FC Šiauliai

**„Šiaulių“ futbolo klubas** (arba ***FK „Šiauliai“*** ar ***FC „Šiauliai“***) – buvęs Lietuvos futbolo klubas iš Šiaulių.

## Istorija

2004 m. pradžioje buvo įkurta VšĮ „Šiaulių futbolo klubas“ ir suburta nauja FK „Šiauliai“ komanda, išstatyta į Pirmą lygą ir paskelbtas tikslas patekti į A lygą. 2004 m. dalyvavo I lygoje ir tapo nugalėtojais. 2005 m. iškopė į A lygą. Dešimt sezonų šiauliečiai dalyvavo elito diviziono kovose.

2014 m. pradžioje vietoje *FK Šiauliai* pavadinime atsirado *FC Šiauliai*. 2015 m. turėjo didelių finansinių problemų. Vyko tyrimai dėl rungtynių rezultatų įtakojimo. Klubo vadovybė ieškojo galimų investuotojų. 2016 m. sausio mėn. žaidėjai buvo susirinkę į treniruotes, bet vasario 1 d. buvo oficialiai pranešta apie tai, kad traukiasi iš A lyga.

2016 m. vasario 1 d. oficialiai pranešta, kad FC „Šiauliai“ nežais A lygoje. VŠĮ „Šiaulių futbolo klubas“ informavo, kad neturint generalinio rėmėjo, FC „Šiauliai“ nedalyvaus 2016 m. Lietuvos futbolo federacijos A lygos varžybose. Vėliau paaiškėjo, kad kelerius metus gali ir apskritai nebegyvuoti, nevykdyti veiklos.

## Emblemos

2004 m. įkurto klubo emblema buvo labai panaši į FKK Šiauliai logotipą.


FK Siauliai.svg | Klubo emblema 2004–2007 m.
FKsiauliai.png | FK „Šiauliai“ emblema 2007–2010 m.
FK Šiauliai 2011.png | 2011–2014 m.
New FK Šiauliai logo.png | 2014–2016 m. naudota emblema


## Spalvinė gama

## Sezonai

|}
|}

### 2010–2020 m.

|}

### Dubleriai

|}

Trečioji komanda taip pat yra žaidusi Lietuvos varžybose.

|}

## Personalas

* Vytautas Galvanauskas, prezidentas
* Edgaras Beršta, marketingo direktorius
* Gintautas Mirauskas, administratorius
* Justas Niauronis, atstovas spaudai
* Deividas Petkus, kineziterapeutas
* Tadas Baltrušaitis, masažuotojas
* Andrius Norkus, fizinio rengimo treneris


## Treneriai
* Vytautas Jančiauskas, 2004–2005
* Saulius Vertelis, 2006
* Darius Magdišauskas, 2006
* Rytis Tavoras, 2008
* Fabio Lopez, 2008
* Deivis Kančelskis, 2009
* Valdas Ivanauskas, 2010
* Saulius Širmelis, 2010–2011
* Deivis Kančelskis, 2011–2012
* Gediminas Jarmalavičius, 2012
* Tomas Kančelskis, 2013
* Audrius Paškevičius (laikinasis)
* Gediminas Jarmalavičius 2014
* Tomas Ražanauskas 2015
* Deivis Kančelskis 2015

## Žymūs žaidėjai
* Tomas Kančelskis, gynėjas
* Mantas Kuklys, saugas
* Vaidas Šilėnas, saugas
* Artūras Rimkevičius, puolėjas

## Šaltiniai

## Nuorodos
* Oficiali klubo svetainė
* worldfootball 
* footballdatabase
Rašyk.lt

**rašyk.lt** – interneto svetainė, kurioje visi norintys lankytojai gali talpinti savo literatūrinius kūrinius, rašyti apie knygas bei komentuoti kitų darbus. Per dieną galima įkelti tik vieną kūrinį. Lėkšti ir banalūs kūriniai yra trinami (apie ištrynimą būna pranešama kūrinio autoriui elektroniniu paštu).

## Istorija
2000 m. kilo idėja sukurti svetainę. Svetainė internete pasirodė 2001 metų kovo 1 dieną. Iki 2004 metų spalio svetainė buvo pasiekiama adresu rasyk.kitoks.lt , bet dabar, nors ir senasis adresas tebeveikia, pagrindinis svetainės adresas yra www.rasyk.lt.

Nuo 2002 m. vasaros *rašyk.lt* autoriai, save vadinantys *„rašykais“*, kasmet gyvai rengė susitikimus, vadintus *„Kūrybos vakarais“*, bet 2004 metais susirinkimas virto ir žymiai platesnio masto renginiu, pavadintu *„[[Paraštės (renginys)|PaRaštėmis]]“*, kuris būna rengiamas du kartus per metus.

Svetainei pradžią davė  Vidmantas Nuolaida. Dabar svetainė turi šešiolika administratorių.

Leidykla Ciklonas 2005 metais *rašyk.lt* kūrėjų prašymu išleido knygą *„[[rašyk (knyga)|rašyk!]]“*, kurioje talpinama 103 geriausi 2001–2004 metais svetainėje patalpinti 73-ijų autorių prozos ir poezijos kūriniai.

## Nuorodos
* ''rašyk.lt'' svetainė
* ''PaRaštės'' svetainė 
* ''rašyk!'' knyga
Jarmukas

**Jarmukas** (; ) – upė Artimuosiuose Rytuose; kairysis bei pats didžiausias Jordano intakas. Upė yra maždaug 80 km ilgio. Prasideda Jordanijoje. Teka į šiaurę Sirijos pasieniu, vėliau pasuka į vakarus ir teka pietiniu Golano aukštumų pakraščiu. Pasiekia Jordano slėnį ir įteka į Jordaną žemiau Tiberijaus ežero. Vanduo naudojamas drėkinimui.

636 m. rugpjūčio 15–20 d. netoli Jarmuko upės vyko Jarmuko mūšis tarp Bizantijos imperijos bei Rašidunų kalifato.

## Išnašos
Aktyvizmas

**Aktyvizmas** ( - veiklus) – sąmoningas veiksmas, kurio tikslas yra socialinis ar politinis pokytis. Šis veiksmas kreipiamas į kontroversiškai vertinamo požiūrio palaikymą ar oponavimą jam. 

Pats žodis *aktyvizmas* lietuvių kalboje dažniau vartojamas kaip bet koks aktyvus elgesys, todėl svarbu atskirti aktyvizmą *plačiąja prasme* nuo aktyvizmo *siaurąja prasme*. Šis straipsnis yra apie aktyvizmą *siaurąja prasme*.)

*Aktyvizmas siauraja prasme* dažnai suprantamas kaip protesto ar disidentų veiklos sinonimas, tačiau jis apima platų politinių požiūrių ir formų spektrą. Nuo laiškų rašymo laikraščiams ir politikams, etiško pirkimo iki gatvės riaušių ir demonstracijų ar partizaninės veiklos. Kartais aktyvizmu laikomas ir terorizmas (priklausomai iš kieno pozicijų žvelgiama).

## Aktyvizmo pavyzdžiai
* Boikotas
* Demonstracija
* Kraftizmas
* Lobizmas
* Pilietinis nepaklusnumas
* Streikas
* Tiesioginis veiksmas
* Haktyvistai
Meyers

**Meyers** turi keletą reikšmių:

# enciklopedija Majerso konversacinis leksikonas;
# Vokiška pavardė Meyers.

## Taip pat skaitykite
Meyer
FC Vilnius

:: *[[Vilniaus FK]] trumpai vadinosi [[REO Vilnius]] klubas*.

**Vilniaus FC** – buvęs Lietuvos futbolo klubas iš Vilniaus.

## Istorija

Klubas įkurtas 1974 m. iš Lietuvos moksleivių rinktinės. 1990 m. turėjo aukštojo sportinio meistriškumo mokyklos (ASMM) statusą. Klubo sporto mokykloje treniruodavosi apie 500 vaikų ir paauglių. 2001 m. A. Breikštas atkūrė „Šviesos“ klubą, kuris 2003-2007 m. žaidė A Lygoje. Situacija pasikeitė 2008 m., kai Lietuvos futbolo federacija leido sportininkams nutraukti sutartis be jokių įsipareigojimų. Geriausi futbolininkai išėjo, kiti buvo atleisti. 2008 m. klubas negavo A lygos licencijos, todėl 2008 m. sezone žaidė I lygos varžybose, o 2009 m. išvis nežaidė jokioje lygoje. Klubo savininkas A. Breikštas labiau linko investuoti į Lenkijos ŁKS Łódź klubą.

## Aprangos
* 2003 m. „Šviesa“ rungtyniavo baltai/juodomis aprangomis.
* Nuo 2004 m. rungtyniavo vyšninės spalvos aprangomis, o svečiuose buvo baltai/mėlyni.

## Pasiekimai

* 1976 m. TSRS studentų pirmenybių sidabras

## Sezonai

|}
|}

|}
|}

## Dubleriai

|}

## Personalas
* Prezidentas: Algimantas Breikštas
* Direktorius: Vaidas Beneševičius
* Vyr. treneris: Antanas Vingilys
* Treneris: Kęstutis Latoža
* Treneris: Sigitas Aliubavičius
* Vartininkų treneris: Vincas Kateiva
* Fizinio rengimo treneris: Paulius Velaikis
* Gydytojas: Romualdas Grigaliūnas
* Fizioterapeutas: Spartakas Zastarskis

## Treneriai
* Benjaminas Zelkevičius, 1976
* Kęstutis Latoža 2004-2006
* Ivanas Švabovičius, 2007, 2008
* Antanas Vingilys, 2007–2008

Klubo treneriais yra dirbę žinomas strategas Kęstutis Latoža ir Ivanas Švabovičius, kuriam išėjus į Visagino „Interą“ komandą pradėjo treniruoti Antanas Vingilys. 2008, metus vadovavęs vilniečių ekipai, Antanas Vingilys persikėlė į Kauną, į nacionalinę futbolo akademiją. Treneriu buvo vėl paskirtas Ivanas Švabovičius.

## Žaidėjai
* Dainius Gudaitis
* José Paulo Bezerra Maciel Júnior – Brazilijos nacionalinės rinktinės žaidėjas

## Šaltiniai

## Nuorodos
* [ futbolinis.lt]
* foot.dk archyvas
Ašva (Vadakstis)

**Ašva** – upė šiaurės Lietuvoje; kairysis Vadaksties intakas, (Ventos) baseinas. Prasideda Kamanų pelkėje, Akmenės rajono vakariniame pakraštyje. Teka į šiaurės vakarus Mažeikių rajonu. Prateka Maigių miškų pakraščiu. Žemupio vaga vingiuota. Įteka į Vadakstį 3 km nuo jo žiočių, šalia Leckavos.

Intakai: Purvas, Vaidminas, Alksnupis (dešinieji). Aukštupio slėnis platus, pelkėtas, žemupio – siauras, gilus. Ant Ašvos įrengti Tulnikių ir Leckavos tvenkiniai. Prie Ašvos esančios gyvenvietės: Sovaičiai, Urvikiai, Reivyčiai, Tulnikiai.

Upėvardis kildinamas nuo žodžio *ašva* („kumelė“).


Vaizdas:Asva1.JPG|Ašva Reivyčių k. teritorijoje.
Vaizdas:Leckavos malunas ant Asvos.JPG|Leckavos malūnas ant Ašvos upės.
Vaizdas:Asvos upes tvenkinys.jpg|Ašvos upės tvenkinys ties Leckavos malūnu.
Vaizdas:Paasvio pievos.jpg|Paašvio pievos.


## Šaltiniai
Vadakstis

**Vadakstis** () – upė, Lietuvoje ir Latvijoje; dešinysis Ventos intakas. Prasideda Latvijoje, Duobelės savivaldybėje, į šiaurės rytus nuo Aucės. Teka į pietvakarius ~30 km Latvijos teritorija, toliau 53,8 km upė rangosi į vakarus Latvijos–Lietuvos valstybine siena (Akmenės ir Mažeikių raj. – Lietuvoje; Duobelės ir Saldaus sav. – Latvijoje). Ties Leckava įteka į Ventą (186 km nuo jos žiočių).

775 km² Vadaksties baseino priklauso Latvijai, likusi dalis – Lietuvai.

Intakai:
* kairieji: Miežupis, Agluona, Ašva;
* dešinieji: Lyguotnė, Avyknė, Kraukupė, Alkšniupė, Ežerupė, Sustė, Pestilė.

Upės vagos vidutinis nuolydis – 73 cm/km. 42 km nuo žiočių upės slėnyje įrengtas 98 ha Klykolių tvenkinys.

Gyvenvietės prie Vadaksties: Priedula, Vadakstis, Ruba, Ežerė (Latvija), Klykoliai, Laižuva, Buknaičiai, Leckava (Lietuva).

Upėvardis kildinamas nuo žodžio *vadaksnis* („upės įlanka tik per potvynius susijungianti su upe, užlaja“).

## Nuorodos

* Vadaksties duburiai kraštotyrininko Žanio Skudros nuotraukose


Vaizdas:Vadaksties santaka su venta.jpg|Deš. pusėje Vadakstis įteka į Ventą. Čia eina Lietuvos–Latvijos valst. siena, Mažeikių raj., Reivyčių sen., 2 km į šiaurę nuo Leckavos.
Vaizdas:Pasienio stulpas.JPG|Vadakstis teka Lietuvos–Latvijos siena
Ašva (reikšmės)

**Ašva** gali reikšti:
* Ašva – vakarų Lietuvos upė, Šilalės ir Šilutės rajonuose, kairysis Veiviržos intakas;
* Ašva (Mažeikių rajonas) – kairysis Vadaksties intakas, (Ventos) baseinas.
Kabaldikai

**Kabaldikai** – kaimas Mažeikių rajono savivaldybėje, 4 km į rytus nuo Leckavos, netoli Vadaksties ir Latvijos sienos, prie Buknaičių–Leckavos kelio.

## Gyventojai

## Šaltiniai

*
Vytautas Urbanavičius (1953)

**Vytautas Urbanavičius** (g. 1953 m. balandžio 2 d. Dvarykščiuose, Švenčionių raj.) – Lietuvos politinis veikėjas.

## Biografija
1960–1971 m. mokėsi Švenčionių vidurinėje mokykloje, 1971–1974 m. tarnavo kariniame jūrų laivyne, užsitarnavo leitenanto laipsnį. 1978 m. su pagyrimu baigė Telšių taikomosios dailės technikumą ir įgijo meninio medžio apdirbimo dailininko atlikėjo specialybę, 1981–1987 m. studijavo Maskvos technologijos institute, suteikta inžinieriaus technologo kvalifikacija. 1995 m. baigė Klaipėdos politinės visuomenės kolegiją (politinė kultūra ir politinio darbo organizavimas).

1978–1982 m. Telšių buitinio gamybinio aptarnavimo kombinato stalius, 1982–1985 m. kombinato paminklų dirbtuvių meistras, 1985–1986 m. kombinato neūkiskaitinio darbų vykdytojo baro darbų vedėjas, 1986–1990 m. Telšių rajono buitinio gyventojų aptarnavimo kombinato vyriausiasis inžinierius.

1991–2001 m. AB „Praktika“ direktorius. 2001–2002 m. Telšių apskrities viršininko pavaduotojas. 2002 m. kovo 29 d. išrinktas Telšių rajono savivaldybės meru. 2003–2007 m. Telšių rajono savivaldybės meras, Lietuvos savivaldybių asociacijos valdybos narys.

Nuo 1990 m. Lietuvos demokratinės darbo partijos narys, 1992–1996 m. Lietuvos demokratinės darbo partijos rajono Telšių organizacijos pirmininkas. Nuo 2001 m. Lietuvos socialdemokratų partijos Telšių rajono skyriaus narys, pirmininko pavaduotojas, LSDP tarybos narys, nuo 2003 m. pirmininkas.

1995–1997 m., 1997–2000 m., 2000–2003 m., 2003–2007 m. ir 2007–2011 m. Telšių rajono savivaldybės tarybos narys. 2000–2003 m. savivaldybės valdybos narys.

Žmona Palmira, vaikai Marius ir Aušra

## Šaltiniai
Kajatonas Šliogeris

**Kajatonas Šliogeris** (1937 m. sausio 5 d. Gelžyčiuose, Varnių valsčiuje – 2025 m. birželio 15 d.) – Lietuvos ir Telšių rajono savivaldybės kultūros, politinis bei visuomenės veikėjas.

## Biografija
1968 m. baigė Lietuvos kūno kultūros institutą, fizinio auklėjimo dėstytojas, 1984 m. baigė Lietuvos valstybinę konservatoriją, klubinio darbo organizatorius metodininkas.

Jaunystėje pirmininkavo Varnių rajono kultūros ir sporto komitetui. 1963–1990 m. vadovavo Kultūros skyriui, paskui iki 2001 m. buvo Žemaitės dramos teatro direktorius, vėliau – mero padėjėjas ryšiams su visuomene, Kultūros skyriaus vyriausiasis specialistas.

Nuo 1995 m. Lietuvos socialdemokratų partijos Telšių rajono skyriaus narys. Nuo 2003 m. skyriaus etikos ir procedūrų komisijos pirmininkas.

2005–2007, 2007–2011 ir 2011–2015 m. Telšių rajono savivaldybės tarybos narys, 2003–2007 m. Etikos komisijos pirmininkas.

Teatrų ir koncertinių įstaigų tarybos prie Kultūros ministerijos narys. Kultūros centro „Žemaičiai“ choro narys, Filatelistų sąjungos narys, Telšių skyriaus pirmininkas. Daugiabučio namo bendrijos pirmininkas. Iki 2024 m. buvo Telšių pensininkų sąjungos „Bočiai“ pirmininkas.

Sutuoktinė Sandra, vaikai Virgilijus, Vida, Radvilė.

## Šaltiniai
Vytautas Kleiva

**Vytautas Kleiva** (1959 m. lapkričio 9 d. Telšiuose – 2015 m. liepos 10 d. Vilniuje) – pedagogas, Lietuvos ir Telšių rajono savivaldybės politinis bei visuomenės veikėjas, 2011–2015 m. Telšių rajono savivaldybės meras.

## Biografija
 
1978 m. baigė Luokės vidurinę mokyklą, 1982 m. baigė Valstybinės konservatorijos Klaipėdos fakultetą, muzikos mokytojas, choro dirigentas.

1982 m. Telšių kultūros mokyklos dėstytojas, Telšių miesto centrinės ligoninės choro vadovas, Telšių rajono Viešvėnų kultūros namų kaimo kapelos vadovas, „Masčio“ dainų ir šokių ansamblio akompaniatorius, Telšių „Džiugo“ vidurinės mokyklos muzikos mokytojas. 1996–1997 m. UAB „Gvidonas“ direktorius, 1997–2000 m. Telšių rajono Nevarėnų vidurinės mokyklos direktorius.

2000–2007 m. Telšių rajono savivaldybės Švietimo skyriaus vedėjas, 2007–2011 m. Telšių rajono savivaldybės mero pavaduotojas,  2011–2015 m. Telšių rajono savivaldybės meras.

2003 m. ir 2007–2015 m. Telšių rajono savivaldybės tarybos narys.

Nuo 1996 m. Lietuvos socialdemokratų partijos Telšių rajono skyriaus narys, skyriaus tarybos narys, nuo 2007 m. partijos Telšių skyriaus pirmininkas.

Telšių futbolo asociacijos prezidentas. Sutuoktinė Aldona, vaikai Živilė, Šarūnė.

2015 m. liepos 10 d. važiuojant Vilniuje, sutriko širdies veikla ir patyrė automobilio avariją, po kurios medikai konstatavo mirtį.

## Šaltiniai
Vydas Baravykas

**Vydas Baravykas** (g. 1950 m. sausio 12 d. Liudvinave, Marijampolės rajonas) – agronomas, Lietuvos politinis veikėjas.

## Biografija
1967 m. baigė Liudvinavo vidurinę mokyklą, 1968–1970 m. tarnavo tarybinėje armijoje, 1971–1977 m. studijavo Lietuvos žemės ūkio akademijoje, mokslinis agronomas.

1970–1971 m. Kapsuko liejimo mechaninės įmonės Liudvinavo medžio apdirbimo cecho normuotojas, 1972–1977 m. kolūkio „Komjaunimo keliu“ brigadininkas, agronomas. 1977–1989 m. Atžalyno kolūkio (Alytaus rajonas) pirmininkas, 1989–1994 m. Verebiejų žemės ūkio bendrovės pirmininkas.

1994–1995 m. Alytaus rajono valdytojas, 1995–1996 m. Alytaus apskrities valdytojas, 1997 m. AB „Lietuvos kuras“ Alytaus zonos viršininkas, 1998 m. AB „Lietuvos žemės ūkio bankas“ Pietų regiono vadybininkas, 1999–2000 m. Marijampolės skyriaus valdytojas.

2000 m. Alytaus rajono savivaldybės meras, 2000–2004 m. Seimo narys. 2005–2010 m. Lietuvos valstybinio žuvivaisos ir žuvininkystės tyrimų centro Simno filialo direktorius. Nuo 2010 m. Žuvininkystės tarnybos prie Lietuvos Respublikos žemės ūkio ministerijos Žuvivaisos skyriaus Simno poskyrio vedėjas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Alytaus rajono skyriaus narys.

1995–1997 m., 2000–2002 m. ir 2011–2023 m. Alytaus rajono savivaldybės tarybos narys.

## Šaltiniai

|-
Alyva

**Alyvos** (*Syringa*) – alyvmedininių (*Oleaceae*) augalų gentis. Vasaržaliai krūmai. Lapai kiaušiniški, lygiakraščiai. Žiedai galinėse šluotelėse, stipriai kvepia. Vaisiai – dvilizdės dėžutės.

Gentyje yra apie 30 rūšių. Lietuvoje genties augalai auginami parkuose ir soduose. Yra daug kultūrinių, skirtingų spalvų veislių. Natūraliai alyvos auga vidurio ir rytų Azijoje. Mediena naudojama smulkiems medžio gaminiams, žiedai parfumerijoje. Europoje auginamos nuo XVI a. vidurio. Lietuvoje alyvos auginamos nuo XVIII a. 

## Rūšys
Pasaulyje išveista ~1500 alyvų veislių.

* paprastosios alyvos (*Syringa vulgaris*)
* vengrinės alyvos (*Syringa josikaea*)

## Šaltiniai
Detroito Pistons

**Detroito „Pistons“** () – NBA Rytų konferencijos Vidurio pogrupio krepšinio komanda iš Detroito.

## Istorija

### (1941-1957) Fort Veino Zollner Pistons
Komanda buvo įkurta 1941 m. Fort Veine „Zolner Pistons“ vardu. Tuometinis komandos vadovas buvo Fredas Zolneris, kurio gamykla užsiemė stūmoklių (angl. pistons), gamyba. Būtent dėl šios priežasties komandai buvo duotas "Pistons" vardas.

"Zollner Pistons" tapo Nacionalinės krepšinio lygos (NBL) čempionais 1944 ir 1945 m. Komanda taip pat laimėjo Pasaulio profesionalaus krepšinio čempionatą (World Professional Basketball Tournament), kuris tuo metu buvo laikomas prestižiškiausiu krepšinio turnyru visame pasaulyje. 

1948 m. komanda pakeitė pavadinimą į Fort Wayne Pistons ir tapo Amerikos krepšinio asociacijos (angl. BAA) nare. 

1949 m. komanda tapo NBA nare.

## Sezonai

Čempionais yra tapę 3 kartus: 1989, 1990 ir 2004 m.

### Žaidėjai

### Šlovės muziejaus nariai
* Dave Bing
* Larry Brown (vyr. treneris)
* Chuck Daly (vyr. treneris)
* Dave DeBusschere
* Joe Dumars
* Bob Lanier
* Earl Lloyd
* Bob McAdoo
* Isiah Thomas
* George Yardley

### Įamžinti marškinėliai
Detroito „Pistons“ klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:

* William Davidson, komandos savininkas nuo 1974 m. Jo garbei iškelta gairelė.
*1 Chauncey Billups, G, 2002-2008, 2013-2014
* 2 Chuck Daly, vyr. treneris, 1983-92 (nėra žaidęs NBA; numeris reiškia, kad vadovaudamas komandai dukart tapo NBA čempionu)
* 4 Joe Dumars, G, 1985-99; dabartinis komandos prezidentas (nuo 2000 m.)
* 11 Isiah Thomas, G, 1981-94
* 15 Vinnie Johnson, G, 1981-91
* 16 Bob Lanier, C, 1970-81
* 21 Dave Bing, G, 1966-75
* 40 Bill Laimbeer, C, 1982-94

## Nuorodos
* Oficiali Detroito „Pistons“ svetainė
Glacioizostazija

**Glacioizostazija** (lot. glacies – ledas + izostazija), teritorijos, kuri yra ar buvo apledėjusi, žemės plutos vertikalieji judesiai. Atkuria hidrostatinę pusiausvyrą sutrikusią ledynams kaupiantis ir tirpstant. Sritys, išsivadavusios nuo pleistoceno ledynų pvz., Kanada, Skandinavija, kyla; kilimo greitis vietomis iki 1 m per šimtmetį. Po ledynų skydais esančios Grenlandijos, Antarktidos vidinės sritys grimzta. Glacioizostaziniai judesiai vėlyvojo ledynmečio laikotarpiu vyko ir Lietuvoje.
Mockai

**Mockai** – kaimas Kalvarijos savivaldybėje, 13 km į pietryčius nuo Kalvarijos ir 10 km į pietvakarius nuo Šeštokų. Seniūnaitijos centras. Pro gyvenvietę eina geležinkelis Šeštokai–Suvalkai (šalia kaimo veikė Mockų-Trakiškių geležinkelio pasienio punktas), praeina keliai , . Yra paminklas žuvusiems už Lietuvos laisvę, pastatytas 1926 m. Apylinkės – vaizdingos, kalvotos, sudarytas Mockų tvenkinys.

## Etimologija
Pavadinimas kilęs iš asmenvardžio *Mockà, [[Mockus|Mõckus]]*.

## Istorija

Kurį laiką Mockai (kaip ir Sangrūda, Miklašavas, Užukalniai, Radziškė bei kiti kaimai) priklausė Punsko parapijai, gretima Mockava buvo svarbesnė gyvenvietė. XIX a. Mockų kaimo vietovė buvo Mockavos dvaro palivarkas. Vietovė XIX a. pab. pateko į Suvalkų apskritį.

Mockų kaimas įkurtas 1926 m. buvusio Mockavos dvaro teritorijoje. 1942 m. vokiečių okupacijos metais atnaujintas Šeštokų–Lenkijos geležinkelis. Mockai priklausė Būdviečio parapijai, po 1920 m. demarkacijos atribojant Lietuvos ir Lenkijos teritorijas atitekusių Lietuvai.

1950–1963 m. buvo Mockų apylinkės centras. 1947–1998 m. Mockai buvo čia įsikūrusio Petro Cvirkos vardo kolūkio centras. Per kaimą nutiestas kelias Kalvarija–Lazdijai. 1980 m. prie kelio Mockai–Radziškė įsikūrė nauja Alytaus skydinių (raudonų plytų) namų gyvenvietė, vietinių gyventojų pavadinta Raudondvariu.

Mockų kaimo šauliai 1926 m. pastatė paminklą „Žuvusiems už Lietuvos laisvę“, kuris yra išlikęs iki šių dienų. Yra išlikusių Mockavos dvaro pastatų: dvaro rūmai, kumetynas, tvartas, sodas.

## Gyventojai

## Švietimas

Lietuvos nepriklausomybės pradžioje apie 1919 metus Mockavos valsčius buvo panaikintas ir buvusiuose valsčiaus valdybos namuose įkurdinta mokykla kuri veikė iki 2004 metų. Nuo mokyklos įkūrimo tai buvo pradžios mokykla, vėliau septynmetė, aštuonmetė, pagrindinė, pradinė.

## Šaltiniai
Feliksas Džiautas

**Feliksas Džiautas** (g. 1953 m. lapkričio 28 d. Martnonyse, Ukmergės rajonas) – pedagogas, Lietuvos ir Alytaus miesto savivaldybės politinis veikėjas.

## Biografija
1977 m. baigė Vilniaus valstybinį universitetą, istorijos ir visuomenės mokslų dėstytojas.

1977 m. Vilniaus universiteto Istorijos fakulteto Lietuvos istorijos katedros asistentas. 1991–1993 m. Alytaus aukštesniosios technikos mokyklos dėstytojas, direktoriaus pavaduotojas. 2000 m. AB Lietuvos taupomasis bankas Alytaus skyriaus Dainavos klientų aptarnavimo poskyrio viršininkas.

2003–2007 m. Alytaus miesto savivaldybės administracijos direktorius. 2007–2010 m. Alytaus miesto savivaldybės mero pavaduotojas, 2010–2012 m. Alytaus miesto savivaldybės meras.

2012–2014 m. Alytaus „Volungės“ pagrindinės mokyklos direktoriaus pavaduotojas ugdymui, nuo 2014 m. – mokyklos direktorius.

1990–1995 m. Alytaus miesto tarybos deputatas, 1995–1997 m., 2000 m. ir 2007–2014 m. Alytaus miesto savivaldybės tarybos narys.

Nuo 1990 m. Lietuvos demokratinės darbo partijos narys, nuo 2001 m. Lietuvos socialdemokratų partijos Alytaus skyriaus narys, 2005–2017 m. skyriaus pirmininkas.

Sutuoktinė Anelė-Angelė, vaikai Akvilė, Tautvydas.

## Šaltiniai
Jurgis Krasnickas

**Jurgis Krasnickas** (1957 m. balandžio 16 d. Kolonistuose, Alytaus rajone – 2020 m. gruodžio 15 d. Alytuje) – gydytojas, Lietuvos ir Alytaus miesto politinis veikėjas.

## Biografija
 
1975 m. su pagyrimu baigė Simno vidurinę mokyklą, 1976 m. su pagyrimu – Kauno 23–iąją profesinę technikos mokyklą, kinomechanikas. 1984 m. baigė Kauno medicinos institutą, gydytojas pediatras.

1977–1978 m. „Atžalyno“ kolūkio darbininkas. 1984–1986 m. Alytaus ligoninės gydytojas pediatras, 1986 m. Vaikų reanimacijos skyriaus gydytojas ordinatorius, 1987–1995 m. Vaikų skyriaus vedėjas ir gydytojas reanimatologas. 1995–1999 m. sveikatos apsaugos ministro padėjėjas, 1999–2006 m. Alytaus apskrities gydytojo tarnybos viršininkas. 2006–2012 m. Alytaus apskrities S. Kudirkos ligoninės direktorius. 2012–2015 m. Alytaus meras.

2020 m. Alytaus miesto savivaldybės administracijos direktorius.

1990–1995 m. Alytaus miesto tarybos deputatas, 1997–2020 m. Alytaus miesto savivaldybės tarybos narys. 2000–2003 m. valdybos narys, 2003–2005 m. frakcijos seniūnas.

Nuo 1995 m. Lietuvos socialdemokratų partijos Alytaus skyriaus narys.

Raudonojo kryžiaus draugijos Alytaus apskrities komiteto vadovas. Sutuoktinė Vilija, vaikai Marijus, Sigita, Vytautas, Povilas.

## Šaltiniai
Česlovas Daugėla

**Česlovas Daugėla** (g. 1961 m. sausio 3 d. Alytuje) – inžinierius statybininkas, Lietuvos politinis ir visuomenės veikėjas, Alytaus meras 2007−2010 m.

## Išsilavinimas, profesinė ir visuomeninė veikla
1978 m. baigė Alytaus 4–ą vidurinę mokyklą, 1983 m. Vilniaus inžinerinį statybos institutą, 2003 m. statybos inžinerijos magistrantūrą.

1983–1986 m. Alytaus mechanizacijos valdybos vyr. darbų vykdytojas, 1986–1991 m. Alytaus darbų vykdytojo baro vyr. inžinierius, 1991–1993 m. UAB *Oremus* direktorius, 1993–2007 m. UAB *Kortas* direktorius. Kelių statybos įmonių savininkas ir akcininkas.

Rotary klubo narys. Lietuvos verslo darbdavių konfederacijos prezidiumo narys.

## Politinė veikla

Nuo 2001 m. Lietuvos socialdemokratų partijos Alytaus skyriaus narys. 2003–2007 m. ir nuo 2007 m. Alytaus miesto savivaldybės tarybos narys.

2007 m. išrinktas Alytaus miesto savivaldybės meru. Tuo metu jis buvo turtingiausias Lietuvos meras.Nuo pat darbo mero pareigose pradžios žiniasklaidoje kaltintas UAB "Kortas" ir kitų su juo susijusių įmonių protegavimu, viešųjų ir privačių interesų painiojimu; šiuos kaltinimus neigė. 2008 m. Česlovui Daugėlai pateikti įtarimai dėl sukčiavimo, PVM pasisavinimo. savo kaltę Č.Daugėla pripažino, žalą valstybei atlygino.

2009 m. pašalintas iš LSDP.

## Byla dėl turto iššvaistymo, piktnaudžiavimo tarnyba ir kitų teisės pažeidimų
2010 m. spalio 6 d. Česlovas Daugėla buvo sulaikytas (ikiteisminis tyrimas pradėtas liepos mėnesį) dėl piktnaudžiavimo tarnyba, dokumentų klastojimo ir didelės vertės svetimo turto iššvaistymo. Korupcijos byla remiasi miesto stadiono rekonstrukcijos darbų, kuriuos atliko Česlovo Daugėlos šeimai priklausanti bendrovė „Kortas“, tyrimu. Šiai bendrovei pateikti įtarimai kaip juridiniam asmeniui..

2015 m. Č. Daugėla su kitais asmenimis buvo pripažintas kaltu šioje byloje, 2016 m. apeliacinis teismas atmetė jo ir kitų asmenų skundus ir paliko galioti nuosprendį, kuriuo Č. Daugėla įvardintas kaltu dėl piktnaudžiavimo ir dokumentų klastojimo.

## Šaltiniai
Majerso konversacinis leksikonas

**Majersas**, **Majerso konversacinis leksikonas** (vokiečių k. **Meyers Konversations-Lexikon**) greta Brokhauzo ir Pyreršo (*[[Universal-Lexikon der Gegenwart und Vergangenheit]]*) vienas reikšmingiausių vokiškų enciklopedinių leidinių, klasikinių Vokietijos enciklopedijų.

Tai visuotinė enciklopedija, XIX-XX a. pasirodžiusi daugeliu kalbų. Jos sumanytojas ir leidėjas – Bibliografinio instituto veikėjas Joseph Meyer.

## Apimtis
*Meyers Großes Taschenlexikon*, išleistas XX a. su papildymais – 150 000 straipsnių, daugiau nei 5 000 iliustracijų.

1885-90 leistas leidimas sudaro 16 tomų, apie 16 000 psl.

## Naudojimo teisinis režimas
Majerso konversacinis leksikonas yra viešo naudojimo kūrinys (*public domain*). Elektroninėje versijoje esantys straipsniai gali būti laisvai kopijuojami bei publikuojami, verčiami į kitas kalbas be jokio leidimo.

## Sąsajos su Lietuva
Internetinėje Majerso versijoje yra nemažai istorinių straipsnių, susijusių su Lietuva (*Litauen*), miestais Vilniumi (*Wilna*), Kaunu (*Kowno*), kur pateikiami demografiniai duomenys, aprašomos didikų šeimos kaip Pliateriai (*Plater*), Oginskiai (*Oginski*).

## Tomai

## Nuorodos
* El. versija, 1888, 4 leidimas 
* Mailinglist, skirtas Meyers darbuotojams
* Straipsniai apie Lietuvą el. Majerso enciklopedijoje
Meyer

**Meyer** turi keletą reikšmių:

* Asmens pavardė Meier.

* Miestas netoli Iovos (Jovos, toks miestas), žiūrėkite Meyer (Iova).
Meier

**Meier** yra vokiška pavardė.

## Dažnumas

Pavardė *Meier* yra viena dažniausiai pasitaikančių pavardžių vokiškai kalbančiose valstybėse (dar žr. Dažniausių vokiškų pavardžių sąrašas).

Vien „Meyer“ variantas 2005 telefonų knygose Vokietijoje buvo per 100 000 asmenų (5 vieta); kartu su visais variantais – 260 000. Šveicarijoje „Meier” – 21 750, *Meyer* – 11 596 (2002 ruduo; *Meijer*, *Maijer*: 2005 žiema):

* Meyer (100 638);
* Meier (44 996);
* Maier (40 246);
* Mayer (39 217);
* Mayr (8 105);
* Mair (2 665);
* Meir (1 061);
* Majer (885);
* Meyr (653);
* Meijer (191);
* Mejer (49);
* Maijer (13).

Pavardę turi šie garsesni asmenys:

* Julius Meier-Graefe (1867–1935) – Vokietijos meno kritikas;
* Adolf Meyer (1881–1929) – Vokietijos architektas;
* Sid Meier (g. 1954) – programuotojas ir kompiuterinių žaidimų kūrėjas, vienas garsiausių ir svarbiausių žmonių kompiuterinių žaidimų industrijoje. Labiausiai jį išgarsino Civilizacija ir Railroad Tycoon;
Šeivamedis

**Šeivamedis** (*Sambucus*) – magnolijūnų (*Magnoliophyta*) augalų gentis, kurios priklausomybė šeimai yra diskutuojama. Tradiciškai šeivamedis priskirta prie sausmedinių, tačiau naujesnė klasifikacija laiko ją ūksmininių augalų gentimi.

Gentyje apie 30 rūšių. Dauguma vasaržaliai krūmai, tik dvi rūšys – žolės. Lapai plunksniškai suskaldyti. Žiedai balti ar gelsvi, į skėtį panašiose kekėse. Auga mišriuose bei lapuočių miškuose ir parkuose, šlaituose, upelių krantuose, kelkraščiuose. Žydi balandžio – birželio mėn. Dauguma rūšių – vaistingi augalai, kartais ir vartojami mitybai. Augalo savybės minimos dar 400 m. pr. m. e., o Hipokratas šeivamedį pavadino „vaistų skrynia“.

Lietuvoje auga:
*Juoduogis šeivamedis (*Sambucus nigra*)
*Raudonuogis šeivamedis (*Sambucus racemosa*)
*Žolinis šeivamedis (*Sambucus ebulus*).

Literatūroje jie laikomi introdukuotais Lietuvoje, tačiau žiedadulkių analizės rodė, kad bent viena šeivamedžio rūšis – vietinė. 

## Šaltiniai
Pangrama

**Pangrama** (graik. *pan gramma* – kiekviena raidė) – kuo trumpesnis sakinys iš visų abėcėlės raidžių. Pangramos praverčia vaizdžiai parodyti kokiam nors šriftui, patikrinti rašomajai mašinėlei ir panašiai. 

Stengiamasi, kad pengramos sakinys būtų sklandus, todėl kai kurios raidės pasikartoja, bet paprastai vis tiek sakiniai būna beprasmiai. Pangramos, sudarytos iš tik po vieną kartą įrašytų visų tos kalbos abėcėlės raidžių, vadinamos tobulosiomis pangramomis. Šitokios pangramos labai retos ir dažniausiai jose būna netaisyklingų, žargoninių žodžių.

Lietuvių kalboje tėra viena plačiau žinoma pangrama:

* Įlinkusi fechtuotojo špaga blykčiodama gręžė apvalų arbūzą.

## Kitų kalbų pangramų pavyzdžiai
* Anglų kalboje:
:* The quick brown fox jumps over the lazy dog. (*Greita ruda lapė šoka per tingų šunį*).
:* Jackdaws love my big sphinx of quartz. (*Kuosos mėgsta mano didelį kvarco sfinksą*).

* Graikų kalboje:
:* Γαζίες καὶ μυρτιὲς δὲν θὰ βρῶ πιὰ στὸ χρυσαφὶ ξέφωτο. (*Daugiau nebematysiu jokių akacijų ar mirtų auksinėje proskynoje*).

* Japonų kalboje:
:* いろはにほへと　ちりぬるを　わかよたれそ　つねならむ　うゐのおくやま　けふこえて　あさきゆめみし　ゑひもせす 色は匂へど　散りぬるを　我が世誰ぞ　常ならむ　有為の奥山　今日越えて　浅き夢見じ　酔ひもせず（ん）(*Gėlės nuostabios, bet neišvengiamai krenta. Kas gali išlaikyt pastovumą mūsų pasauly? Leiskit šiandien mums peržengt aukštuosius laikinumo kalnus ir čia nebebus jokių seklių sapnų, jokios girtuoklystės.* – Poemoje 伊呂波/いろは (*Iroha*) vartojami visi 47 klasikiniai kana simboliai).

* Hebrajų kalboje:
:* דג סקרן שט בים מאוכזב ולפתע מצא חברה. (*Smalsi žuvis nuliūdusiai plaukė jūrą ir staiga aptiko draugiją*).

* Italų kalboje:

:**[[Silvio Berlusconi|Berlusconi]]? Quiz, tv, paghe da fame* (*Berlusconis? Viktorinos, televizija, žemi užmokesčiai*).

* Lenkų kalboje:
:* Stróż pchnął kość w quiz gędźb vel fax myjń (*Laikrodis įstūmė kaulą į muzikanto viktoriną ar fakso aparatą*).

* Prancūzų kalboje:
:* Portez ce whisky au vieux juge blond qui fume. (*Duok šį viskį senam šviesiaplaukiui teisėjui, kuris rūko*).

* Rusų kalboje:
:* (be „ъ“) В чащах юга жил бы цитрус? Да, но фальшивый экземпляр! (*Ar pietų krūmynuose auga citrusai? Taip, bet netikri!*).

* Tajų kalboje:
:* เป็นมนุษย์สุดประเสริฐเลิศคุณค่า กว่าบรรดาฝูงสัตว์เดรัจฉาน จงฝ่าฟันพัฒนาวิชาการ อย่าล้างผลาญฤๅเข่นฆ่าบีฑาใคร ไม่ถือโทษโกรธแช่งซัดฮึดฮัดด่า หัดอภัยเหมือนกีฬาอัชฌาสัย ปฏิบัติประพฤติกฎกำหนดใจ พูดจาให้จ๊ะๆ จ๋า น่าฟังเอยฯ. (*Žmonės yra vertingi ir nuostabesni už bet kokią kitą gyvūnų rūšį. Lavink save akademiniuose dalykuose. Nenaikink ir nežudyk nieko. Nepyk ant nieko. Atleisk, kaip žaidimo dvasią. Elkis pagal moralės normas. Mandagiai pasitark su kitais.*).

* Turkų kalboje:

:* Pijamalı hasta yağız şoföre çabucak güvendi. (Pižama apsirengęs pacientas netrukus pasitiki vairuotoju)

* Vokiečių kalboje:
:* (be umliautų ir „ß“) Sylvia wagt quick den Jux bei Pforzheim. (*Silvija pabandė greitai pajuokauti Pforzheime*).

* Žemaičių tarmėje:

:* Cha, mona bluogė̄jė vākalē bazaunīdamė sogalvuojė tik kūlīnūs grōžto falšīvē pamačītė ciuocē. (*Cha, mano blogieji vaikai triukšmaudami tik akmenynuose sugalvojo grąžtu netikrai pagelbėti tetai*).
Ona Balevičiūtė

**Ona Balevičiūtė** (g. 1954 m. lapkričio 26 d. Mangarote, Lazdijų rajonas) – pedagogė, Lietuvos politinė veikėja.

## Biografija
1973 m. baigė Krikštonių vidurinę mokyklą, 1977 m. Vilniaus pedagoginį institutą, fizikos mokytoja, 2000–2003 m. kvalifikavosi Švedijoje, Izraelyje.

1977–1984 m. Pivašiūnų vidurinės mokyklos mokytoja, direktoriaus pavaduotoja. 1984–1989 m. LKP Alytaus miesto komiteto instruktorė. 1989–1996 m. Alytaus 6–os vidurinės mokyklos mokytoja.

1992–1996 m. Seimo nario Juliaus Veselkos padėjėja. 1996–1997 m. ir 2015–2019 m. Vyriausybės atstovė Alytaus apskrityje. 1997–2000 m. Alytaus miesto savivaldybės kontrolierė. 2000 m. ir 2010–2012 m. Alytaus miesto mero patarėja. 2001–2004 m. ir 2006–2008 m. Alytaus apskrities viršininko pavaduotoja.

2013–2015 m. Registrų centro Alytaus filialo direktoriaus pavaduotoja. 2005–2006 m. Alytaus miesto savivaldybės Ekonomikos ir investicijų departamento direktorė. 2019–2021 m. Vyriausybės atstovo Vilniaus ir Alytaus apskrityse vyresnioji patarėja. Nuo 2021 m. Alytaus miesto savivaldybės administracijos direktorė.

1995–2003 m., 2011 m. ir 2014–2015 m. Alytaus miesto savivaldybės tarybos narė..

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Alytaus skyriaus narė, skyriaus tarybos pirmininko pavaduotoja, LSDP tarybos narė.

## Šaltiniai
Civilinio proceso teisė

**Civilinio proceso teisė** – proceso teisės šaka, reguliuojanti materialiosios civilinės teisės įgyvendinimo tvarką.
Kadangi saviteismis yra uždraustas jau nuo senų laikų, todėl teisių įgyvendinimas prieštaraujant kitiems santykių subjektams galimas tik valstybės pagalba, tai yra per teismus.
Valstybė turi prievartos taikymo monopolį, todėl privatinės teisės srityje civilinių teisių ir pareigų tvarką nustato civilinio proceso teisė.

## Teisės šaltiniai
Kontinentinės teisės valstybėse pagrindiniai civilinio proceso teisės šaltiniai yra kofidikuoti įstatymai (žr. *[[Civilinio proceso kodeksas]]*). Žymūs Vokietijos civilinio proceso kodeksas, Austrijos civilinio proceso kodeksas, Rusijos Federacijos civilinio proceso kodeksas ir kiti.

## Civilinio proceso teisės mokslas
Civilinio proceso teisę tiria procesualistikos šaka - civilinė procesualistika (civilinio proceso teisės mokslas). Lietuvoje civilinio proceso teisę tiria MRU Teisės fakulteto Civilinio proceso teisės katedra (vedėjas - prof. Stasys Vėlyvis), VU Teisės fakultete - Privatinės teisės katedra (procesualistai prof. Vytautas Nekrošius, prof. Valentinas Mikelėnas, kiti mokslininkai).

## Lietuvos civilinio proceso teisė
Pagrindinis šaltinis - 2002 metų Lietuvos Respublikos civilinio proceso kodeksas. Jo pirmtakas - tarybinis teisynas (LTSR civilinio proceso kodeksas, 1964 m.). 

## Literatūra
*Laužikas E., Mikelėnas V., Nekrošius V. Civilinio proceso teisė. I tomas. V., Justitia, 2003.
*Laužikas E., Mikelėnas V., Nekrošius V. Civilinio proceso teisė. II tomas. V., Justitia, 2005.

## Nuorodos
* Lietuvos Respublikos civilinio proceso kodeksas
Dave Grohl

**Dave Grohl** (**David Eric Grohl**; g. 1969 m. sausio 14 d.) – JAV roko muzikantas, buvęs Nirvana būgnininkas ir pagalbinis vokalistas nuo 1990 m. iki grupės iširimo 1994 metais, šiuo metu Foo Fighters gitaristas ir vokalistas.

## Biografija
Kai Dave buvo dar vaikas, jo šeima atsikraustė į Vašingtono priemiestį. Tėvai išsiskyrė ir Dave liko gyventi su motina.

Dvylikos metų pradėjo groti gitara. Kitus keliolika metų grojo keliose grupėse. Gitara grojo grupėje *Freak Baby*. Tuo pačiu metu savarankiškai mokėsi groti būgnais, mušdamas įvairius daiktus savo kambaryje.

Kai *Freak Baby* išmetė bosistą, Dave nusprendė gitarą iškeisti į būgnus. Nauja grupė pasivadino *Mission Impossible*. Vėliau prisijungė prie pankroko grupės *Drain Damage*. Šešiolikos metų pradėjo groti grupėje *Scream*. Po kelerių metų grojimo *Scream* jį pastebėjo Kurt Cobain ir Krist Novoselic bei pasiūlė groti Nirvanoje.

Po Nirvanos iširimo 1995 m. įkūrė grupę Foo Fighters, kurioje groja iki šiol.
Vilius Juodelis

**Vilius Juodelis** (g. 1953 m. spalio 8 d. Desiukiškiuose, Anykščių rajonas) – Lietuvos ir Anykščių rajono savivaldybės politinis veikėjas.

## Biografija
1961–1965 m. mokėsi Desiukiškių pradžios mokykloje, 1965–1972 m. Kurklių vidurinėje mokykloje, 1972–1973 m. Vilniaus 21–oje technikos mokyklose, 1973–1976 m. Zaporožės ir Viazmos aviacijos mokyklose. 1976–1981 m. studijavo Vilniaus universitete, ekonomistas, 1989–1991 m. studijavo Peterburgo politologijos institute, politologas.

1976–1977 m. Vilniaus skaičiavimo mašinų gamyklos frezuotojas, 1977–1978 m. „Anykščių vynas“ gamyklos tekintojas, 1978–1981 m. Anykščių melioracijos statybos montavimo valdybos tekintojas, tiekėjas, planavimo skyriaus ekonomistas. 1981–1989 m. LKP Anykščių rajono komiteto organizacinio skyriaus instruktorius, organizacinio skyriaus vedėjas, 1991–1997 m. UAB „Akvilė“ direktorius, 1997–2000 m. ūkininkas, 2000–2003 m. Anykščių rajono savivaldybės administratorius. 2003–2008 m. Utenos apskrities viršininko administracijos Vidaus audito tarnybos vedėjas, 2008–2011 m. ir 2011–2015 m. Anykščių raj. savivaldybės administracijos direktorius.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Anykščių rajono skyriaus narys, 2005–2015 m. skyriaus pirmininko pavaduotojas.

1995–1997 m., 1997–2000 m. (LDDP sąraše), 2007–2008 m. ir 2011 m. (atsisakė mandato) Anykščių rajono savivaldybės tarybos narys.

Sutuoktinė Alma, vaikai Jaunius, Andrius.

## Šaltiniai
Donatas Krikštaponis

**Donatas Krikštaponis** (g. 1950 m. vasario 17 d. Pakėnuose) – Lietuvos ir Anykščių rajono savivaldybės politinis veikėjas.

## Biografija
1958–1965 m. mokėsi Taujėnų vidurinėje mokykloje, 1965–1969 m. – Ukmergės žemės ūkio mechanizacijos technikume. 1982 m. baigė Lietuvos žemės ūkio akademiją, agronomas.

1969–1971 m. atliko privalomąją karinę tarnybą tarybinėje kariuomenėje. 1971–1978 m. dirbo Anykščių rajono „Žalgirio“ kolūkyje dirbtuvių vedėju, mechaniku ir pirmininko pavaduotoju. 1978–1992 m. Anykščių rajono M. Melnikaitės kolūkio pirmininkas. 1992–1994 m. buvo Mačionių žemės ūkio bendrovės tiekėjas. Nuo 1995 m. individualios kaimo turizmo įmonės savininkas.

2001 m. Lietuvos socialdemokratų partijos Anykščių rajono skyriaus narys, nuo 2003 m. skyriaus pirmininkas.

2000–2003 m., 2003–2007 m., 2007–2011 m. ir nuo 2011 m. Anykščių rajono savivaldybės tarybos narys. 2001–2002 m. 2007–2011 m. ir nuo 2011 m. Anykščių rajono savivaldybės mero pavaduotojas.

Kaimo turizmo asociacijos Anykščių skyriaus pirmininkas. Sutuoktinė Virginija..

## Šaltiniai
Galia

Terminas **galia** turi keletą reikšmių:

* Galia (fizika);
** Arklio galia;
** Garso galia;
** Elektros srovės galia‎;
* Galia (socialinė ir politinė);
* Galia (tarptautiniai santykiai);
* Perkamoji galia.
Rinija

**Rinija** (*Rhynia*) – 400 mln. metų senumo fosilinis augalas. Buvo paplitęs ankstyvajame devone visame pasaulyje.

Pirmosios liekanos rastos 1910 m. netoli Škotijos kaimo *Rhynie* (Aberdeenshire grafystė) suakmenėjusioje pelkės žemėje.

1917 m. rinijos buvo aprašytos moksliškai kaip *Rhynia gwynne – vaughanii*.

## Nuorodos
* Miunsteriu u. informacija, iliustracijos 
* ''Rhynia major'' rekonstruota iliustracija 
* Kt. iliustracijos
Paprastasis kiškiakopūstis

**Paprastasis kiškiakopūstis** (*Oxalis acetosella*) – kiškiakopūstinių (*Oxalidaceae*) šeimos, kiškiakopūsčių (*Oxalis*) genties augalas.

Daugiametis, 5-12 cm aukščio žolinis augalas. Šakniastiebis ilgas, plonas, šliaužiantis, dažnai apšepęs rausvais mėsingais žvyneliais, iš jo išauga ilgakočiai lapai. Lapkotis plonas, 2-10 cm ilgio, žalsvas, rausvas arba raudonas, plaukuotas. Lapai trilapiai; lakšteliai apaugę retais, ilgais, baltais plaukeliais, tamsoje (naktį arba darganotą dieną) nulinksta ir susiglaudžia. Žiedai pavieniai, kaip ir lapai, išauga iš šakniastiebio, ilgakočiai, su dviem mažomis žvyniškomis pažiedėlėmis. Taurelė iš 5 ovališkų, 3 kartus už vainiklapius trumpesnių, iš išores plaukuotų taurėlapių. Vainiklapiai 5, balti, su violetinėmis arba rožinėmis gyslelėmis ir dažnai geltona dėme prie pamato. Kuokelių 10; išoriniai, esantys prieš vainiklapius, trumpesni, vidiniai, esantys prieš taurėlapius, ilgesni. Liemenėliai 5. Vaisius – penkializdė, penkiakampė, šviesiai ruda dėžutė; prinokusi ji plyšta ir išsvaido sėklas. Kiekviename lizde po 1 arba 2 mažas, rudas, išilgai briaunotas sėklas.

Žydi gegužės – birželio mėn. Dažnas visoje Lietuvoje. Auga ūksminguose spygliuočių ir mišriuose miškuose, ypač kiškiakopūstiniuose eglynuose. Mėgsta apydrėgnius, derlingus dirvožemius.

Lapuose yra oksalo rūgšties, vitamino C. Maistui galima vartoti tik nedideliais kiekiais, nes oksalo rūgšties druska kenkia inkstams.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 48 psl.
Ona Simanavičienė

**Ona Simanavičienė** (1939 m. balandžio 1 d. Traidžiuose, Papilės valsčiuje – 2023 m. gruodžio 1 d. Naujuosiuose Elmininkuose, Anykščių rajono savivaldybėje) – mokslinė agronomė, Lietuvos ir Anykščių rajono savivaldybės politinė veikėja.

## Biografija
1957 m. baigė Papilės vidurinę mokyklą, 1962 m. Lietuvos žemės ūkio akademiją, mokslinė agronomė, 1971 m. agrarinių mokslų daktarė (Lietuvos žemės ūkio akademijoje apsigynė disertaciją „Kai kurie Lietuvos TSR Rytinės dalies priesmėlio dirvožemių tręšimo klausimai“). Buvo žemės ūkio mokslų kandidatė, 1993 m. nostrifikuota biomedicinos mokslų, agronomijos daktarė.

1962–1999 m. Lietuvos žemdirbystės instituto Elmininkų bandymų stoties jaunesnioji, vyresnioji mokslinė bendradarbė, skyriaus vedėja, direktorė.

Nuo 1995 m. Lietuvos socialdemokratų partijos Anykščių rajono skyriaus narė, nuo 1999 m. „Socialdemokratija 2000“ narė.

1997–2000 m. Anykščių rajono savivaldybės tarybos narė.

Paskelbė apie 40 mokslo ir per 100 mokslo populiarinimo publikacijų, yra monografijos „Bulvės“ bendraautorė, leidinio „Bulvių auginimas“ sudarytoja ir bendraautorė.

2018 m., minint Lietuvos Respublikos 100-metį, O. Simanavičienei įteiktas Anykščių rajono savivaldybės „Šimtmečio anykštėno“ atminimo ženklas.

## Išnašos
Pelkinė puriena

**Pelkinė puriena** (*Caltha palustris*) – vėdryninių (*Ranunculaceae*) šeimos, purienų (*Caltha*) genties augalas. Liaudyje vadinama įvairiais pavadinimais: purena, puronu, žąsytkoja, žąsytdvėsa, lapūgu, lukšta ir kt.

Paplitusi vidutinio klimato ir arktinėje Šiaurinio pusrutulio juostose (Europoje, Azijoje ir Šiaurės Amerikoje).

## Aprašymas
Daugiametis, 12-40 cm aukščio žolinis augalas. Šakniastiebis trumpas, su daugeliu sustorėjusių pridėtinių šaknų. Stiebai 12-40 cm aukščio, stori, apvalūs, tuščiaviduriai, gulsti arba kylantys, šakoti, pliki, sultingi, blizgantys, kartais bambliuose įsišaknijantys. Lapai stambūs, apskritai širdiški arba inkstiški, ryškiai žali, karbuotu pakraščiu. Apatiniai lapai ilgakočiai, viršutiniai trumpakočiai arba visai bekočiai. Žiedai stambūs, 2-4 cm pločio, šakų galuose, geltoni. Apyžiedžio lapelių 5-10. Kuokelių ir piestelių daug. Vaisius – lapavaisis. Subrendę vaisiai žvaigždiškai išsiskečia, išsilenkia lanku, sprogsta per siūlę ir išsvaido sėklas, kurias išnešioja vanduo. 

Žydi balandžio - gegužės mėn. Auga šlapiose pievose ir miškuose, pelkėse, grioviuose, upių, ežerų pakrantėse, šlapiuose, daug maisto medžiagų turinčiuose dirvožemiuose. Dažna visoje Lietuvoje. Įvairuojanti lapų forma, karbuotumu, matmenimis.

Puriena, kaip ir dauguma vėdryninių šeimos augalų, nuodinga. Kartais ja apsinuodija arkliai ir karvės. Kaip dekoratyvinė auginama prie sodybų, ypač pilnavidurės formos.

## Panaudojimas

Vaistams vartojama antžeminė dalis. Ji pjaunama augalui žydint. Žaliavoje yra glikozido ranunkulino, flavonoidų (viteksino ir orientino), mineralinių ir kitų medžiagų.

Liaudies medicinoje lapais gydomi nudegimai, o homeopatijoje naudojama odos ligų gydymui.

Darželiuose auginamos dekoratyvinių veislių purienos, tiek pilnaviduriais, tiek tuščiaviduriais žiedais.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 34 psl.
Prezumpcija

**Prezumpcija** () – tam tikros prielaidos, faktų laikymas įvykusiais, tikrais, kol neįrodoma kitaip. Pavyzdžiui, baudžiamojoje teisėje laikoma, kad kaltinamasis yra nekaltas, kol jo kaltės neįrodo teismas (**[[nekaltumo prezumpcija]]**): kaltintojai turi pareigą įrodinėti, kad asmuo kaltas. Mokesčių bei civilinėje teisėje galioja pažeidimo prezumpcija: laikoma, kad asmuo yra pažeidęs teisę (pvz., sutartiniuose santykiuose, esant sukeltai žalai), kol neįrodoma kitaip.

## Nuorodos
Domenas

**Domenas** () – stambiausia evoliucinė mokslinės klasifikacijos sistemos dalis, aukštesnė už karalystę.

## Gyvųjų [[organizmas|organizmų]] skirstymas

### [[archėja|Archėjų]] (''[[Archaea]]'') domenas
* Karalystė. Archeobakterijos (*[[Archaea]]*)
** Tipas. *[[Crenarchaeota]]*
*** Klasė. *[[Thermoprotei]]
** Tipas. *Euryarchaeota*
*** Klasė. *Archaeoglobi*
*** Klasė. *Halobacteria*
*** Klasė. *Methanobacteria*
*** Klasė. *Methanococci*
*** Klasė. *Methanomicrobia
*** Klasė. *[[Methanopyri]]*
*** Klasė. *[[Thermococci]]*
*** Klasė. *[[Thermoplasmata]]*
** Tipas. *[[Korarchaeota]]*
** Tipas. *[[Nanoarchaeota]]*

### [[bakterija|Eubakterijų]] (''[[Eubacteria]]'') domenas
* Karalystė. Bakterijos (*[[Bacteria]]*)
** Tipas. *[[Acidobacteria]]*
** Tipas. *[[Actinobacteria]]*
** Tipas. *[[Aquificae]]*
** Tipas. *[[Bacteroidetes]]*
** Tipas. *[[Chlamydiae]]*
** Tipas. Sierabakterės (*[[Chlorobi]]*)
** Tipas. *[[Chloroflexi]]*
** Tipas. *[[Chrysiogenetes]]*
** Tipas. Melsvabakterės (*[[Cyanobacteria]]*)
** Tipas. *[[Deferribacteraceae|Deferribacteres]]*
** Tipas. *[[Deinococcus-Thermus]]*
** Tipas. *[[Dictyoglomi]]*
** Tipas. *[[Fibrobacteres]]*
** Tipas. *[[Firmicutes]]*
** Tipas. *[[Fusobacteria]]*
** Tipas. *[[Gemmatimonadetes]]*
** Tipas. *[[Lentisphaerae]]*
** Tipas. *[[Nitrospirae]]*
** Tipas. *[[Planctomycetes]]*
** Tipas. Proteobakterijos (*[[Proteobacteria]]*)
** Tipas. *[[Spirochaete]]*
** Tipas. *[[Thermodesulfobacteria]]*
** Tipas. *[[Thermomicrobia]]*
** Tipas. *[[Thermotogae]]*
** Tipas. *[[Verrucomicrobia]]*

### [[eukariotas|Eukariotų]] (''[[Eukaryota]]'') domenas
* Karalystė. Protistai (*[[Protista]]*)
* Karalystė. Grybai (*[[Fungi]]*)
* Karalystė. Augalai (*[[Plantae]]*)
* Karalystė. Gyvūnai (*[[Animalia]]*)

## Alternatyvus organizmų skirstymas
* Eukariotai (*[[Eukaryota]]*)
* Prokariotai (*[[Prokaryota]]*) arba Moneros (*[[Monera]]*)
** Archėjos (*[[Archaea]]*)
** Eubakterijų (*[[Eubacteria]]*)